Hvis ingen har noe å innvende mot det, vil jeg etterkomme anmodningen.
Jeg anmoder da varasekretæren i forrige storting, Tor-Arne Strøm, om midlertidig å fungere som sekretær. Fra Statsministerens kontor foreligger følgende brev til Stortinget, datert 25. september 2009: «I statsråd for H.M. Kongen holdt på Oslo slott 25. september 2009 kl. 11 er bestemt: Statssekretær Laila Gustavsen gis etter søknad avskjed i nåde fra embetet som statssekretær for statsråd Dag Terje Andersen med virkning fra 1. oktober 2009. Statssekretær Geir Pollestad gis etter søknad avskjed i nåde fra embetet som statssekretær for statsråd Liv Signe Navarsete med virkning fra 1. oktober 2009. Statssekretær Janne Sjelmo Nordås gis etter søknad avskjed i nåde fra embetet som statssekretær for statsråd Magnhild Meltveit Kleppa med virkning fra 1. oktober 2009. Statssekretær Rigmor Aasrud gis etter søknad avskjed i nåde fra embetet som statssekretær for statsråd Bjarne Håkon Hanssen med virkning fra 1. oktober 2009.» Presidenten foreslår at det refererte brevet vedlegges protokollen – og anser det som vedtatt. Det vil bli foretatt navneopprop av representantene. Presidenten gjør oppmerksom på at første representant for hvert valgdistrikt skal levere fullmakten fra riksvalgstyret til presidenten etter hvert som de blir ropt opp.
Presidenten vil foreslå at den sist benyttede forretningsorden, med de endringene som Stortinget foretok den 18. desember 2008, 27. mai og 4. og 10. juni 2009, gjøres gjeldende. – Det anses vedtatt. Det foreligger flere permisjonssøknader:
Det skal så velges en fullmaktskomité som vil behandle de fullmakter som er innlevert. De foreslåtte medlemmer av fullmaktskomiteen er utpekt av stortingsgruppene, og forslaget er omdelt på representantenes plasser i salen. Dersom ingen har noe å innvende, voteres det på vanlig måte. I tilfelle avvikende forslag fremsettes, skal det benyttes skriftlig votering. Det utlagte forslaget vil da bli benyttet som stemmeseddel. – Ingen innvendinger er kommet mot denne fremgangsmåten, og den foreslåtte fremgangsmåte vil da bli fulgt. Som medlemmer av fullmaktskomiteen ble enstemmig valgt: Anders Anundsen[[FrP]] [[A]] [[H]] [[H]] [[V]] [[H]] [[SV]] [[A]] [[KrF]] [[FrP]] [[A]] [[FrP]] [[A]] [[A]] [[Sp]] [[A]]
Presidenten vil anmode de nyvalgte medlemmene av fullmaktskomiteen om å tre sammen umiddelbart etter at møtet er hevet. Komiteens møte vil bli holdt på rom S-407. Ønsker noen ordet i henhold til forretningsordenens § 37 a før møtet heves? Møtet er hevet.